ຜູ້ນໍາຂອງໂລກ ໄຂກອງປະຊຸມ ກ່ຽວກັບເລື້ອງ ໂຊມາເລຍ (ເບິ່ງວີດີໂອ)
ບັນດາຜູ້ນໍາຂອງໂລກ ກໍາລັງເພັ່ງເລັງໃສ່ ອະນາຄົດຂອງໂຊມາເລຍ ທີ່ກອງປະຊຸມ ໃນກຸງລອນດອນ.
ບັນດາຜູ້ນໍາຂອງໂລກກໍາລັງເຕົ້າໂຮມກັນຢູ່ທີ່ກຸງລອນດອນໃນວັນພະຫັດມື້ນີ້ ເພື່ອເຂົ້າ ຮ່ວມໃນກອງປະຊຸມເປັນເວລາ 1 ມື້ທີ່ມີວັດຖຸປະສົງຫາຊ່ອງທາງໃຫ້ມີການປະສານງານ ກັນເພື່ອຮັບມືກັບຄວາມບໍ່ມີສະຖຽນລະພາບມາໄດ້ຫລາຍທົດສະວັດແລ້ວໃນໂຊມາເລຍ ນັ້ນ ທ່ານ David Cameron ນາຍົກລັດຖະມົນຕີອັງກິດກ່າວໃນຕອນເລີ້ມຕົ້ນຂອງການພົບ ປະກັນ ໃນວັນພະຫັດມື້ນີ້ວ່າ ທ່ານມີຄວາມເຊື່ອໝັ້ນຢ່າງເດັດດ່ຽວວ່າ ໂຊມາເລຍຈະສາ ມາດແກ້ໄຂ ບັນຫາຂອງຕົນເອງ ແລະບັນລຸຄວາມສໍາເລັດ ໃນຄວາມສາມາດບົ່ມຊ້ອນ ຂອງຕົນເອງໄດ້ ໃນຂະນະດຽວກັນ ທ່ານ David Cameron ກ່າວວ່າ ກອງປະຊຸມນີ້ບໍ່ ມີຄວາມໝາຍວ່າ ຈະວາງຂໍ້ແກ້ໄຂຂອງນາໆຊາດກ່ຽວກັບໂຊມາເລຍ ແລະທ່ານກ່າວຕໍ່ ໄປວ່າ ໂລກຈະໄດ້ຮັບຄວາມເສຍຫາຍ ຖ້າໂລກບໍ່ຊ່ອຍເຫລືອປະເທດໃນແຫລມອາຟຣິ ກາແຫ່ງນີ້ຟື້ນໂຕຄືນຈາກຄວາມວຸ້ນວາຍ ຄວາມອຶດຫິວແລະຄວາມທຸກຈົນນັ້ນ ລັດຖະມົນຕີການຕ່າງປະເທດສະຫະລັດ ທ່ານນາງຮີນລາຣີ ຄລິນຕັນ ແລະທ່ານພັນກິ ມູນ ເລຂາທິການໃຫຍ່ສະຫະປະຊາຊາດ ກໍໄດ້ກ່າວຖະແຫຼງເຊ່ນກັນໃນຕອນໄຂກອງປະ ຊຸມດັ່ງກ່າວ ຊຶ່ງມີພວກຜູ້ຕາງໜ້າຈາກ 40 ປະເທດເຂົ້າຮ່ວມນັ້ນ ໂຊມາເລຍໄດ້ປະສົບກັບສົງຄາມກາງເມືອງ ແລະຄວາມທຸກຈົນມາໄດ້ 2 ທົດສະວັດແລ້ວ ນັບແຕ່ການຕົກອໍານາດໄປຂອງລັດຖະບານທີ່ທຸ່ນ ທ່ຽງຊຸດສຸດທ້າຍໃນປີ 1991 ນັ້ນ ລັດຖະບານຊົ່ວຄາວແລະອ່ອນແອ ທີ່ໄດ້ຮັບການໜຸນຫລັງຈາກຝ່າຍຕາເວັນຕົກໄດ້ສູ້ຊົນ ໃນຫວ່າງໄວໆມານີ້ເພື່ອຮັບມືກັບຄວາມອຶດຫິວຢ່າງໜັກ ຕະຫຼອດທັງເລື້ອງພວກໂຈນ ປຸ້ນໃນທະເລແລະພວກກະບົດມຸສລິມ ທີ່ເຫັນວ່າເປັນໄພຂົ່ມຂູ່ຕໍ່ຄວາມໝັ້ນຄົງປອດໄພ ຕໍ່ພາກພື້ນນັ້ນ